b'\n_START_ARTICLE_\nMahari\xc5\xa1i\n_START_PARAGRAPH_\nMahari\xc5\xa1i (maharishi) je sanskrtki izraz, ki pomeni veliki ri\xc5\xa1i._NEWLINE_Mahari\xc5\xa1i(ji) so v hinduizmu Brahmovi duhovni sinovi. To je skupina modrecev in svetnikov, vidcev in pevecev, pa tudi patriarhov davnine. V\xc4\x8dasih jih ena\xc4\x8dijo s Prad\xc5\xbeapatijem. Pogosto je omenjena skupina sedmih, devetih, ali desetih mahari\xc5\xa1ijev. Najbolj znani so Mari\xc4\x8di, Atri, Angiras, Pulaha, Kratu, Dak\xc5\xa1a, Narada in drugi. Njihova imena pa se spreminjajo. Sedem mahari\xc5\xa1ijev sestavlja ozvezdje Velikega medveda, \xc5\xa1est kritik (plejad) pa je njihovih \xc5\xbeen._NEWLINE_V sodobnem \xc4\x8dasu je mahari\xc5\xa1i \xc4\x8dastni naziv hindujskih razsvetljencev.'